ພວກເສື້ອແດງທໍາການປະທ້ວງ ຄັ້ງໃໝ່ໃນບາງກອກ
ພວກປະທ້ວງຕໍ່ຕ້ານລັດຖະບານ ຫລາຍພັນຄົນ ໂຮມຊຸມນຸມປະທ້ວງ ຄັ້ງໃໝ່ໃນບາງກອກ ໃນວັນອາທິດວານນີ້.
ພວກປະທ້ວງຝ່າຍຄ້ານຫລາຍພັນຄົນໃນໄທ ທີ່ເອີ້ນກັນ ວ່າພວກເສື້ອແດງ ຍ້ອນສີເສື້ອສັນຍະລັກຂອງພວກເຂົາ ເຈົ້ານັ້ນ ໄດ້ພາກັນໂຮມຊຸມນຸມໃນນະຄອນຫລວງບາງ ກອກ ໃນວັນອາທິດວານນີ້ ເພື່ອເປັນຂີດໝາຍແຫ່ງ ການປາບປາມຂອງກອງທັບຕໍ່ການປະທ້ວງຕໍ່ຕ້ານລັດ ຖະບານຢ່າງໃຫຍ່ຫລວງຂອງພວກເຂົາເຈົ້າໃນປີແລ້ວນີ້ ຕໍາຫລວດກ່າວວ່າ ພວກປະທ້ວງປະມານ 27 ພັນຄົນໄດ້ ເຂົ້າປະກອບສ່ວນໃນການ ປະທ້ວງຢ່າງສັນຕິນັ້ນ ການ ປະທ້ວງໄດ້ເລີ້ມຂຶ້ນໃນຍ່ານການຄ້າລະດັບສູງໃນບາງກອກ ທີ່ໄດ້ຕົກຢູ່ໃນສະພາບເປັນເປ້ຍລ່ອຍ ຍ້ອນການປະທ້ວງ ເປັນເວລາ 10 ສັບປະດາ ໃນລະຫວ່າງເດືອນມີນາ ຫາ ເດືອນພຶດສະພາປີແລ້ວນີ້ ຕໍ່ມາ ໃນຕອນບ່າຍ ພວກປະ ທ້ວງໄດ້ພາກັນຍົກຍ້າຍໄປໂຮມຊຸມນຸມກັນຢູ່ໃນເຂດປະວັດ ສາດແຫ່ງນຶ່ງ ພວກເສື້ອແດງກໍາລັງພະຍາຍາມໃຫ້ມີການປ່ອຍໂຕພວກຜູ້ນໍາການປະທ້ວງ 19 ຄົນທີ່ໄດ້ ຖືກຈັບກຸມໃນຂໍ້ຫາທໍາການກໍ່ການຮ້າຍ ຫລັງຈາກການປະທ້ວງໃນປີແລ້ວນີ້ກາຍເປັນຄວາມ ຮຸນແຮງໄປ ນອກນັ້ນ ພວກປະທ້ວງຍັງຮຽກຮ້ອງໃຫ້ມີການສອບສວນກ່ຽວກັບການເສຍຊີ ວິດຂອງ 91 ຄົນ ທີ່ເກີດຂຶ້ນໃນລະຫວ່າງການປະທະກັນ ລະຫວ່າງພວກປະທ້ວງແລະເຈົ້າ ໜ້າທີ່ຝ່າຍລັດຖະບານນັ້ນ ການປະທ້ວງວານນີ້ ນັບວ່າເປັນການໂຮມຊຸມນຸມປະທ້ວງຄັ້ງໃຫຍ່ເທື່ອທີສອງໂດຍກຸ່ມແນວ ໂຮມເພື່ອປະຊາທິປະໄຕຕໍ່ຕ້ານການປົກຄອງແບບຜະເດັດການ ຫລືກຸ່ມ ນປຊ ນັບແຕ່ລັດ ຖະບານໄດ້ຍົກເລີກການໃຊ້ກົດພາວະສຸກເສີນທີ່ບາງກອກໃນເດືອນທັນວາປີແລ້ວນີ້ ພວກຜູ້ນໍາການປະທ້ວງກ່າວວ່າ ກຸ່ມຂອງເຂົາເຈົ້າຈະທໍາການປະທ້ວງເປັນປະຈໍາເດືອນນຶ່ງ ເທື່ອນຶ່ງ ແທນທີ່ຈະເປັນເດືອນນຶ່ງ 2 ເທື່ອ ດັ່ງທີ່ໄດ້ວາງແຜນໄວ້ໃນເບື້ອງຕົ້ນນັ້ນ ຝ່າຍພວກສະໜັບສະໜຸນລັດຖະບານ ຄືພວກພັນທະມິດຂອງປະຊາຊົນເພື່ອປະຊາທິປະໄຕ ຫລືພວກເສື້ອເຫລືອງນັ້ນ ກໍໄດ້ປະກາດວ່າຈະໂຮມຊຸມນຸມກັນໃນວັນອັງຄານມື້ອື່ນນີ້